Mario Vecchiato

Mario Vecchiato on entinen italialainen moukarinheittäjä.

Vecchiato sijoittui Helsingin EM-kilpailuissa 1971 moukarinheitossa kymmenenneksi tuloksella 66,96 m. Münchenin 1972 olympialaisissa hän sijoittui yhdeksänneksi tuloksella 70,58 m.

Vecchiato voitti moukarinheiton Italian mestaruuden vuosina 1970–1972. Italian ennätystä hän paransi useita kertoja. Ensimmäinen ennätystulos oli Udinessa 18. huhtikuuta 1970 heitetty 65,66 m. Samana vuonna hän paransi ennätystä 68,40 metriin. Udinessa 2. kesäkuuta 1971 hän ylitti ensimmäisenä italialaisena moukarinheittäjänä 70 metrin rajan tuloksellaan 70,60 m. Samana vuonna hän paransi ennätystä vielä tulokseen 71,72 m. Viimeisen kerran hän paransi maansa ennätystä heti Münchenin olympialaisten jälkeen Goriziassa 10. syyskuuta 1972, jolloin hänen tuloksensa oli 74,36 m. Tämä säilyi Italian ennätyksenä vuoteen 1978 saakka.

Lähteet





Luokka:Italialaiset moukarinheittäjät
Luokka:Syntymävuosi puuttuu
Luokka:Elävät henkilöt